PSD și UDMR au discutat despre abrogarea legii care a stat la baza condamnării lui Liviu Dragnea în dosarul angajărilor fictive

Legea 78/2000 privind sancționarea faptelor de corupție este unul dintre cei doi piloni pe care s-a sprijinit sentința de condamnare a lui Liviu Dragnea, alături de Codul Penal. În urmă cu trei zile, în comisia juridică a Camerei Deputaților, condusă de deputatul PSD Eugen Nicolicea, s-a discutat abrogarea acestei legi pe motiv că ”nu mai avem nevoie de ea”.

Propunerea a fost făcută de deputatul UDMR Marton Arpad. ”Eu sunt de acord”, a fost replica lui Nicolicea.

Marton Arpad:

„Avem niște legi speciale care se ocupă cu toate aceste problematici. Avem de exemplu codul penal. Codul penal are capitole distincte pentru astfel de activități, care contravin, în viziunea codului penal, unei activități al unui funcționar public în sensul dat de codul penal. Mai avem și alt capitol care se ocupă cu alte activități care sunt asimilate faptelor de corupție. Si atunci, îmi pun întrebarea – dacă avem noi legsilatie privind spălarea de bani, bancară, penală, de ce mai avem nevoie de acest 78? Cea mai bună soluție ar fi abrogarea inregii legi așa cum este ea. Tot ce avem în domeniul penal se regăsește în Codul Penal, ceea ce nu se regăsește în codul penal se regăseste în acea lege privind incompatibilitățile, avem nevoie de niște definiții ale unor fapte de comerț le avem în codul civil etc. Repet – avem nevoie de legea 78? Haideți să o abrogăm și am rezolvat problema.”

Eugen Nicolicea: